ক্রিকেটে ৫০ ওভারে উঠল ৮২২ রান! কোথায় হল এই ম্যাচ?

ওয়েব ডেস্ক : অবিশ্বাস্য! ক্রিকেটে ৫০ ওভারে উঠল ৮২২ রান (Massive Runs)! এমনই ঘটনা ঘটে গেল জিম্বাবোয়ের ঘরোয়া ক্রিকেটে (Zimbabwean domestic cricket)। তবে এই বিশাল স্কোর নয়, বরং প্রতিপক্ষকে ৭৪৯ রানে হারাল জয়ী দল। এই বিষয় সামনে আসতেই অবাক সকলে। একটাই প্রশ্ন ঘোরাফের করছে, কী করে এত রান?

জানা যাচ্ছে, জিম্বাবোয়ের ঘরোয়া ক্রিকেট ফার্স্ট লিগে এই ম্যাচটি হয়েছে। ম্যাচটি হয়েছিল স্কর্পিয়ন্স ক্রিকেট ক্লাব (Scorpions Cricket Club) ও মেথেন লায়ন্সের (Methane Lions) মধ্যে। শুধু ৮২২ রান নয়, এক ইনিংসে ৩ জন সেঞ্চুরি করেন। তাঁদের মধ্যে একজন ডবল সেঞ্চুরি ও একজন ট্রিপল সেঞ্চুরিও করেছেন।

আরও খবর : বেঙ্গালুরুর বিরুদ্ধে কেমন হবে কেকেআরের প্রথম একাদশ?

উইনফেড মাতেনডে ৭৫ বলে ২০৩ রানের ইনিংস খেলেন। ২৩টি চার ও ১৩টি ছয় মেরেছেন। এদিকে তাকুন্দা মাডেম্বো নামে এক ব্যাটার ১৪৩ বলে করেছেন ৩০২ রান। ৫০টি বাউন্ডারি মেরেছেন। সঙ্গে মেরেছেন ৭টি ছয়। তিনি আবার নট আউট থাকেন। পরে তিনি রিটায়ার্ড আউট হন। এদিকে গ্যাব্রিয়াল জায়া নামে আরও এক ক্রিকেটার ৪৯ বলে সেঞ্চুরি করেন। ৫০ ওভারে ১৬.৪৪ গড়ে এই রান করেছে স্কর্পিয়ন্স ক্রিকেট ক্লাব (Scorpions Cricket Club)। অন্যদিকে মেথেন লায়ন্স মাত্র ২৮ রানে ৭ উইকেট খোয়ায়। তার পরেই ইনিংস ডিক্লিয়ার হয়ে যায়। ফলে ৭৯৪ রানে জিতেছে স্কর্পিয়ান্স।

এক কথায় বলতে গেলে ক্রিকেটে (Cricket) এই স্কোর রেকর্ড। ৫০ ওভারের ক্রিকেটে সব থেকে বেশি রান ছিল বিহারের। অরুণাচলের বিরুদ্ধে ৫৭৪ রান করেছিলেন বৈভব সূর্যবংশীরা। এই ম্যাচে বৈভব করেন ১৯০ রান। এর পর ২০২২ সালে এই অরুনাচলের বিরুদ্ধেই ৫০৬ রান করেছিল তামিলনাড়ু। এবার জিম্বাবোয়ের ঘরোয়া ক্রিকেটে ৫০ ওভারে হল বিরাট স্কোর।